ประจำเดือนไม่มาค่ะ. เลยมาเกือบ2อาทิตย์ ซื้อที่ตรวจครรภ์มาตรวจขึ้น 1ขีดค่ะ ไม่ได้คุมกำเนิดค่ะ..ตอนนี้มีอาการเหนื่อยเพลียง่าย อยากกินของเปรี้ยวๆ..มีมึนหัวเวียนหัวนิดหน่อยค่ะ..อยากทราบว่าต้องตรวจครรภ์ช่วงประมาณไหนค่ะ..ถึงจะเห็นผลชัดกว่า.. แล้วอาการที่เป็นอยู่..น่าจะมาจากอะไรค่ะ..ขอบค่ะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว โดยตรวจเมื่อประจำเดือนขาดมาแล้ว 2 สัปดาห์ แล้วพบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นส่วนอาการเหนื่อย เพลียง่าย มึนหัว อาจเกิดจากการมีความเครียด วิตกกังวล พักผ่อนไม่เพียงพอ นอนไม่หลับ หรือมีภาวะโลหิตจาง ไทรอยด์ฮอร์โมนผิดปกติ เป็นต้น ซึ่งสาเหตุเหล่านี้ ก็อาจมีผลให้ประจำเดือนไม่มาด้วยเช่นกันดังนั้น หากประจำเดือนยังคงไม่มา และยังคงมีอาการต่างๆ ต่อเนื่อง ก็ควรไปพบแพทย์เพื่อตรวจหาสาเหตุค่ะแต่หากไม่ได้ตรวจหาการตั้งครรภ์เมื่อประจำเดือนขาด หรือไม่แน่ใจว่าตรวจถูกต้องหรือไม่ ก็อาจลองตรวจซ้ำดู ซึ่งโดยปกติ หากตรวจที่ประจำเดือนขาดไปแล้ว 2 สัปดาห์ ผลที่ได้ก็จะแน่นอนแล้วค่ะ